RESOLUCIÓN do 8 de xaneiro de 2008 pola que se convocan unhas xornadas sobre Os riscos naturais e as posibles respostas fronte a eles.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/01/2008

Dentro do Plan de actividades da Escola Galega de Administración Pública para 2008, e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse unhas xornadas sobre Os riscos naturais e as posibles respostas fronte a eles, de acordo coas seguintes bases:
1. Obxectivos.
Os riscos naturais implican un perigo crecente para o normal desenvolvemento da sociedade. O cambio climático e as ondas estrañas constitúen dous exemplos destes riscos. Aínda así, estes riscos poden controlarse perfectamente dun xeito económico e que amais supoña ganancias de riqueza para a sociedade. Para conseguilo cómpre coñecer os riscos, as reaccións sociais cara a estes, e as novas teorías que enfrontan a economía desde unha postura de non-equilibrio.
A xornada estrutúrase en dous bloques: no primeiro describiranse os dous problemas mencionados, o cambio climático e as ondas estrañas, pola súa importancia, e porque representan dous bos exemplos de riscos naturais a que o ser humano estivo exposto desde sempre, e que arestora están nun proceso de aceleración.
No segundo bloque analizaranse as reaccións sociais fronte ao risco e as respostas posibles tanto desde un punto de vista social como empresarial e económico. Insistirase sobre todo neste último aspecto porque na economía tradicional adóitase dicir que é demasiado «caro» atallar os riscos, verbi gratia, a adopción de medidas contra o cambio climático. Os resultados das novas teorías económicas, non lineais e afastadas do equilibrio, indican que non só non é custoso combater os riscos, senón que é altamente beneficioso para a sociedade.
2. Contido.
Serán tratados entre outros os seguintes temas:
-O cambio climático: unha revisión crítica do concepto de risco.
-O risco do cambio climático: procesos de realimentación positiva e aceleración.
-As ondas estrañas e o risco no mar.
-A socioloxía do risco.
-A reacción persoal e social fronte o risco.
-A problemática da teoría económica tradicional.
-Verteduras accidentais de hidrocarburos no mar e risco na costa. A experiencia do Prestige.
3. Destinatarios.
Persoal ao servizo da Xunta de Galicia e da Administración local galega e interesados en xeral.
4. Desenvolvemento.
-Horario: de mañá e tarde.
-Local e datas: as xornadas convocadas desenvolveranse na Escola Galega de Administración Pública, sita na rúa de Madrid, 2-4, en Santiago de Compostela, os días 31 de xaneiro e 1 de febreiro de 2008.
5. Inscrición.
-O prazo de inscrición finaliza o 29 de xaneiro de 2008.
-Tramitación de solicitudes: as solicitudes irán dirixidas ao director da Escola Galega de Administración Pública (polígono das Fontiñas, rúa de Madrid, 2-4, CP 15707, Santiago de Compostela), segundo o modelo que figura como anexo a esta convocatoria, e serán presentadas no rexistro xeral da EGAP, ou ben de calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Serán admitidas inscricións por medio de fax enviado ao número 981 54 63 30 ou por correo electrónico dirixido ao enderezo novas.egap@xunta.es.
-Número de prazas: limitado pola capacidade do local.
-Inscricións fóra de prazo: só serán admitidas, de quedaren prazas libres, coa condición de que cumpran os requisitos xerais antes indicados.
As persoas solicitantes poderán obter a confirmación da súa admisión se chaman por teléfono, de 8.30 a 14.30 horas, aos seguintes números: 981 54 62 41-881 99 70 14.
6. Modificacións.
A EGAP reserva para si a facultade de interpretar e de resolver as incidencias que puidesen xurdir no desenvolvemento das xornadas, así como a facultade de cancelalas se o número de solicitudes non xustificase a súa realización.
7. Certificado de asistencia.
Será entregado un certificado de asistencia, ao final das xornadas, a aquelas persoas inscritas que participasen asiduamente, e sempre que a súa asistencia sexa igual ou superior ao 85% das horas lectivas programadas. Neste documento aparecerán de forma expresa a natureza da actividade e a data da súa realización.
Santiago de Compostela, 8 de xaneiro de 2008.
Antonio Izquierdo Escribano
Director da Escola Galega de Administración
Pública
Ver referencia pdf "01100D007P025.PDF"
INSTITUTO GALEGO DE CONSUMO